钦定古今图书集成/明伦汇编/氏族典/第166卷 > 《廖用贤尚友录》 > 檀祗
## 钦定古今图书集成/明伦汇编/氏族典/第166卷 > 《廖用贤尚友录》 > 檀祗

按《宋书檀祗传》，“祗字恭叔，高平金乡人，左将军韶第
二弟也。少为孙无终辅国参军，随无终东征孙恩，屡
有战功。复为王诞龙骧参军。从高祖克京城，参建武
军事。京邑既平，参镇军事，加振武将军，隶振武大将军。道规追讨桓元，遣祗征涢沔亡命，平之，除龙骧将
军、秦郡太守、北陈留内史，武陵内史。庾悦疾病，以祗”
代悦，加宁朔将军，封西昌县侯。五年，入为中书侍郎。
卢循逼京邑，加辅国将军，领兵屯西明门外。八年，迁
右卫将军，出为辅国将军、宣城内史，即本号督江北
淮南军郡事、青州刺史、广陵相。进号“征卤将军，加节。”
十年，亡命司马国璠兄弟自北徐州界聚众过淮，祗
降号建武将军。十一年，进号右卫将军。十四年，宋国
初建，为宋领军将军，加散骑常侍。卒，赠抚军将军，谥
曰“威侯。”子献嗣。元熙中卒，无子，祗次子朗绍封。朗卒，
子宣明嗣。宣明卒，子逸嗣。齐受禅，国除。